**NOTĂ DE FUNDAMENTARE**

**la proiectul Hotărârii Guvernului**

**pentru modificarea Hotărârii Guvernului nr. 370/2006 cu privire la organizarea**

**Concursului republican „Pedagogul anului”**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
|  Proiectul hotărârii Guvernului pentrumodificarea Hotărârii Guvernului nr. 370/2006 cu privire la organizarea Concursului republican „Pedagogul anului”este elaborat de Ministerul Educației și Cercetării. |
| **2. Condițiile ce au impus elaborarea proiectului de act normativ**  |
| ***2.1. Temeiul legal sau, după caz, sursa proiectului actului normativ*** |
|  Proiectul reprezintă una dintre prioritățile Ministerului, care se înscrie în procesul de promovare a imaginii și statutului cadrului didactic, precum și a recunoașterii excelenței în educație și a transformării meseriei de pedagog.  Proiectul hotărârii Guvernului pentrumodificarea Hotărârii Guvernului nr. 370/2006 cu privire la organizarea Concursului republican „Pedagogul anului” este elaborat în temeiul obiectivului 3 din *Strategia de dezvoltare „Educația 2030” și a Programului de implementare a acesteia pentru anii 2023-2025 (Obiectivul specific 3.11.)* care prevede asigurarea sistemului educațional de toate nivelurile și formele de învățământ cu personal didactic calificat, competent și competitiv, precum și a obiectivelor strategice ale Ministerului Educației și Cercetării cu referire la  dezvoltarea și implementarea unui sistem eficient de management al performanței în cariera didactică din perspectiva promovării inovațiilor, a excelenței în predare, a meritocrației (Program 88). |
| **2.2.** ***Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative*** |
|  Nivelul de competență, motivația și prestația cadrelor didactice, care influențează direct performanța sistemului educațional, respectiv, formarea profesională de calitate, motivarea, dezvoltarea continuă a performanțelor cadrelor didactice reprezintă strategia-cheie pentru promovarea educației de calitate.  Prezentul proiect este elaborat pentru soluționarea unor deficiențe care rezultă din petițiile/ postările media, a cetățenilor, precum și în scopul evitării situațiilor privind integritatea și onestitatea candidaților la concurs, a responsabilizării și prevenirii celor mai mici suspiciuni cu privire la probitatea profesională a candidaților pentru menținerea prestigiului Concursului republican „Pedagogul anului”. Astfel, proiectul înaintat spre aprobare prevede/reglementează completarea dosarului de concurs cu declarația pe propria răspundere privind lipsa sancțiunilor disciplinare a candidatului, precum și asigurarea respectării uniformității terminologiei în concordanță cu prevederile Codului Educației și ale Planului-cadru pentru învățământul primar, gimnazial și liceal, aprobat anual de Ministerul Educației și Cercetării. Totodată, modificarea Hotărârii Guvernului nr. 370/2006 cu privire la organizarea Concursului republican „Pedagogul anului” urmărește sporirea prestigiului profesiei de pedagog, stimularea performanțelor pedagogice, precum și dezvoltarea profesională a cadrelor didactice. |
| **3. Obiectivele urmărite și soluțiile propuse** |
| **3.1. *Principalele prevederi ale proiectului și evidențierea elementelor noi*** |
|  Prezentul proiect de hotărâre propune următoarele reglementări noi:1. completarea conținutului dosarului de concurs al candidatului cu declarația pe propria răspundere privind lipsa sancțiunilor disciplinare a acestuia;
2. asigurarea respectării uniformității terminologiei în concordanță cu prevederile art. 56 din Codul Educației și ale Planului-cadru pentru învățământul primar, gimnazial și liceal, aprobat anual de Ministerul Educației și Cercetării.
 |
| **3.2.** ***Opțiunile alternative analizate și motivele pentru care acestea nu au fost luate în considerare*** |
|  Alte alternative nu au fost examinate. |
| **4. Analiza impactului de reglementare** |
| ***4.1.* *Impactul asupra sectorului public*** |
|  Proiectul hotărârii Guvernului pentrumodificarea Hotărârii Guvernului nr. 370/2006 cu privire la organizarea Concursului republican „Pedagogul anului” va avea un impact pozitiv asupra instituțiilor publice de învățământ general.Atât pe termen scurt, cât și pe termen mediu și lung, proiectul își propune să prezinte modele de cadre didactice, să le pună excelența/metodele în valoare. Sectorul public are nevoie de oameni care să ne inspire, care să devină multiplicatori de performanță şi calitate “la firul ierbii” și care să ne conducă spre schimbări pozitive la nivelul întregului sistem educațional. |
| ***4.2. Impactul financiar și argumentarea costurilor estimative*** |
|  Cheltuielile financiare ce țin de organizarea și desfășurarea etapei republicane a concursului „Pedagogul anului”, precum și premierea învingătorilor la etapa republicană, sunt acoperite din contul și în limita bugetului alocat anual Ministerului Educației și Cercetării în acest sens. |
| ***4.3. Impactul asupra sectorului privat*** |
|  Proiectul hotărârii Guvernului pentrumodificarea Hotărârii Guvernului nr. 370/2006 cu privire la organizarea Concursului republican „Pedagogul anului” va avea un impact pozitiv asupra instituțiilor private de învățământ general. |
| ***4.4. Impactul social***4.4.1. Impactul asupra datelor cu caracter personal4.4.2. Impactul asupra echității și egalității de gen |
|  Nu este aplicabil |
| ***4.5. Impactul asupra mediului*** |
|  Nu este aplicabil |
| ***4.6. Alte impacturi și informații relevante*** |
|  Nu este aplicabil |
| **5. Compatibilitatea proiectului actului normativ cu legislația UE** |
| ***5.1. Măsuri normative necesare pentru transpunerea actelor juridice ale UE în legislația națională*** |
|  Proiectul hotărârii de Guvern nu conține norme privind armonizarea legislației naționale cu legislația Uniunii Europene și nu necesită descrierea gradului de compatibilitate. Proiectul nu transpune acte juridice ale UE. |
| ***5.2. Măsuri normative care urmăresc crearea cadrului juridic intern necesar pentru implementarea legislației UE*** |
|  Nu este aplicabil. |
| **6. Avizarea și consultarea publică a proiectului actului normativ** |
|  În scopul respectării prevederilor Legii nr. 239/2008 privind transparența în procesul decizional, anunțul cu referire la inițierea elaborării proiectului Hotărârii Guvernului pentrumodificarea Hotărârii Guvernului nr. 370/2006 cu privire la organizarea Concursului republican „Pedagogul anului” a fost plasat pe pagina web a Ministerului Educației și Cercetării, la secțiunea Transparența decizională, pe pagina web Particip.gov.md, accesibil la următorul link: [https://particip.gov.md/ro/document/stages/\*/13617](https://particip.gov.md/ro/document/stages/%2A/13617) . |
| **7. Concluziile expertizelor** |
|  Proiectul hotărârii de Guvern urmează a fi supus expertizei anticorupție de către Centrul Național Anticorupție. Proiectul hotărârii de Guvern urmează a fi supus expertizei juridice de către Ministerul Justiției. |
| **8. Modul de încorporare a actului în cadrul normativ existent** |
|  Proiectul se încorporează în sistemul actelor normative și nu va necesita modificarea altor acte legislative sau normative. |
| **9. Măsurile necesare pentru implementarea prevederilor proiectului actului normativ** |
|  Se propune implementarea proiectului odată cu aprobarea acestuia și publicarea în Monitorul Oficial. |

**Ministru Dan PERCIUN**

Ex. Ceban Eudochia

e-mail: eudochia.ceban@mec.gov.md